作者：刘辰翁
词牌/韵律：摸鱼儿

paragraphs: 懒能看、海桑世界，风花过眼如传。
月明昨夜庭流水，天色朝来都变。
尘石烂。
铢衣坏，和衣减尽谁能怨。
秦亡楚倦。
但翦烛西窗，秋声入竹，点点已如霰。
当年事，本是泗亭沛县。
却教绵蕝成殿。
暮年八阵那曾用，付与江流石转。
前楚辩。
今哨遍，是乌乌者灯前劝。
乾坤较健。
叹君已归休，吾方俯仰，种种未曾见。